Пазнаёміўшыся з новай кнігай Віктара Сабалеўскага “Была нядзеля, і мы дудзелі”, загадчыца Кухціцкай сельскай бібліятэкі Ларыса Карніцкая запрасіла аўтара наведаць гэтую ўстанову, выступіць перад чытачамі. Надвячоркам 25 мая ва ўтульнай чытальнай зале сабраліся прыхільнікі творчасці уздзенскага пісьменніка, каб з першых вуснаў пачуць гісторыю стварэння таго ці іншага фельетона, гумарэскі, байкі, даведацца пра яго творчыя здабыткі, планы. А цікавасць кухценскіх чытачоў да гэтай кнігі была яшчэ і ў тым, што некалькі ўключаных у яе твораў прысвечаны менавіта гэтаму населенаму пункту.